****

**Kedves Fiatalok!**

A 2016-os év legizgalmasabb ifjúsági esemény **a Krakkói Ifjúsági Világtalálkozó**. Először kerül megrendezésre elérhető távolságban hozzánk. Enyhe túlzással soha vissza nem térő alkalom a csoportos részvételre számotokra is.

Ez adta az ötletet, hogy **4 szlovákiai egyházmegye (Pozsony, Nagyszombat, Nyitra és Besztercebánya) magyar** **fiataljai - mintegy 100 ember** - egy csapatként vegyenek részt ezen az eseményen. A közös zarándoklatra **2016. július** **25. (hétfő) és augusztus 1. (hétfő)** közöttkerülsor**.** Azelszállásolás **a**költségekelfogadhatóbbátételeérdekébenegy Krakkó melletti kisváros középiskolájában lesz. **A szálláshoz karimatka és hálózsák szükséges.** Az étkezés ugyanezen okból kifolyólag szintén saját szervezésű lesz. Ezzel és támogatóink segítségével tudjuk elérni, hogy **a részvételi díj maximum 140 € tesz ki** (egyébként közel 300 € lenne). Amennyiben újabb támogatást sikerül szerezni ez az összeg még alacsonyabb is lehet. A befizetett részvételi díj magába foglalja:

* a legkisebb összegű (50€) ún.A4-es csomagot, amely a következőket tartalmazza:   
  - program  
  - közlekedési jegy  
  - biztosítás  
  - zarándokcsomag
* szállást hét éjszakára
* étkezés félpanzió (7x reggeli, 4x vacsora,2x ebéd)
* szlovákiai biztosítást
* utazási költséget (autóbusz díja)
* szolidaritási díj (10 € - minden európai résztvevő fizeti a szegény országokból érkező fiatalok támogatására)

A bejelentkezés saját regisztrációs rendszerünkben történik az egyházmegyék szerinti felelős atyáknál, akik a következők:

**Pozsonyi Egyházmegye - Kollárik Dávid atya**

**Nagyszombati Egyházmegye - Jelencsics Erich atya**

**Nyitrai Egyházmegye - Farkas Zsolt atya**

**Besztercebányai Egyházmegye - Hutár Márk atya**

A regisztráció március folyamán indul el és április végéig tart. **A feltüntetett részvételi díjat (140€) 100 bejelentkező** **számára tudjuk biztosítani**. Az számít bejelentkezettnek, aki befizette **az előleget (60€) legkésőbb április 30-ig** a következő számlaszámra **IBAN: SK77 5200 0000 0000 1307 0681**. A kommentben vagy megjegyzésben ne felejtsétek el feltüntetni a befizető nevét! A részvételi díj befizethető készpénzben is egyházmegyéd felelősénél is. A befizetett előleget nincs módunkban visszaadni, de lehetőség van magad helyett más személyre átruházni és aztán egymás közt kell rendeznetek az anyagiakat. Viszont értesíteni kell az egyházmegyei felelőst a változásról. **A részvételi díjból fennmaradó 80 € befizetési határideje június 15.** Amennyiben eddig a határidőig nem kerül befizetésre a hiányzó összeg másnak adunk lehetőséget a részvételre. A részvételi díj befizethető egy összegben is az előleg befizetésére megadott határidőig, vagyis április 30-ig.

**A részvételi korhatár 18 - 35 évben van megszabva azzal, hogy 16 évesek egyéni elbírálás alapján részt vehetnek** a találkozón szülői engedéllyel és egy a találkozón résztvevő nagykorú személy felelősségvállalásával a fiatalkorú résztvevőért. Ez a körültekintő hozzáállás azért szükséges, mert 1 - 2 millió résztvevőre számítanak a szervezők, ami a fiatalok részéről nagyfokú önállóságot és felelősségteljes hozzáállást kíván.

A világifjúsági találkozón elsődlegesen a magyar katekéziseken veszünk részt, amelyek püspökök előadásában 3 helyszínen fognak zajlani az egyes napok délelőttjein. Ezen kívül bekapcsolódunk a legjelentősebb központi eseményekbe, amelyeket a következő táblázatba foglalva láthatod napi beosztásban:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Hétfő  VII. 25 | Kedd  VII. 26. | Szerda  VII. 27. | Csütörtök  VII. 28. | Péntek  VII. 29. | Szombat  VII. 30. | Vasárnap  VII. 31. |
| Délelőtt | Érkezés | | Püspöki katekézisek | | | Zarándoklat a virrasztás helyszínére | Záró szentmise |
| Napközben | Érkezés | Ifjúsági fesztivál  Hivatások expója | | | | Az önkéntesek találkozója a Szentatyával |
| Este | Érkezés | Megnyitó szentmise |  | A Szentatya fogadása | Keresztút | Virrasztás a Szentatyával |

Természetesen gazdag szabadidős programok is lesznek elsősorban az **ifjúsági fesztivál** keretében, amelyekről az alábbiakban olvashatsz:

**Időpont**:

* kedden, csütörtökön és pénteken délután, szerdán egész nap a katekézisek után

**Kategóriák**:

* ***spirituális***
* ***sport (foci, rögbi, kézilabda)***
* ***művészeti (koncertek, színi előadások, filmvetítések, kiállítások, kávéház, tánc)***
* ***Hivatások Központja***

Bővebb és naprakész információkat az ifjúsági világtalálkozó magyar oldalán olvashatsz a [www.krakko2016.hu](http://www.krakko2016.hu) weboldalon, de megtalálhatod Facebookon is. Az általunk szervezett csoportos kiutazásról egyházmegyéd részéről felelős atyánál, plébániádon valamint Olgyay Csaba ifjúsági referensnél is érdeklődhetsz. Ne felejtsd, hogy egyedülálló eseményen van lehetőséged részt venni, amelyre nagy-nagy szeretettel várunk Téged és barátaidat. Az előkészítő team:

Hutár Márk 0904/843915 [marcus55@post.sk](mailto:marcus55@post.sk)

Jelencsics Erich 0908/633292 [erich.jelencic@gmail.com](mailto:erich.jelencic@gmail.com)

Farkas Zsolt 0904/942790 [zoticus88@gmail.com](mailto:zoticus88@gmail.com)

Kollárik Dávid 0915/383040 kollarik13@uniba.sk

Olgyay Csaba 0904/362159 olgyayc@gmail.com